## Referat til skolebestyrelsesmøde

**på Nyborg Heldagsskole**

**Dato: onsdag d. 6. juni 2018 kl. 16.30 – ca. 19.00.**

**Deltagere:**

Bente Brandstrup

(formand)

Erik Svedborg

Sandy Højgaard Nielsen (udgået)

Lars Albrechtsen

Anett Nagel Hansen

*Birgitte Bünger (supp) (udgået)*

*Dorte Hare (supp.)*

Jeppe Dørup

Marianne Dixen

Miguel Svane

Rikke Wittrup

**Afbud: Sandy og Birgitte**   
**Fraværende**: Dorthe Hare,

1. **Meddelelser fra Formanden og Skolelederen**

**Formanden**: Mest fra foreningen Skoleogforældre. Har med Skoleogforældre været i socialstyrelsen med henblik på høringssvar om forældreklager (det ser ikke så godt ud!).

I Århus og Varde er det lavet lokalforeningen af Skoleogforældre.

I Århus kører der projekt om karakterfri skoler. En kort snak om persondataforordningen, bla. i trivselsmålinger.

Bente skal ikke med til folkemødet på Bornholm i år.

Til landsmødet i Skoleogforældre er der en idé om at invitere bestyrelserne fra specialskolerne til landsmødet i november at mødes inden det officielle møde for hele foreningen med henblik på at styrke specialskolerne.

**Skolelederen:**

GPDR - Persondataforordningen: Skolen er i fuld gang, anvisninger er meldt ud, der er indkøbt skuffer og skabe med lås.

Der er travlt på kontoret og travlt i ledelsen. Skoleåret er planlagt og ledelsen er fortrøstningsfuld i forhold til næste skoleår.

1. **Om næste skoleår:**

* **Ny Viceskoleleder?** Der var samtaler i sidste uge. Der er ansat ny viceskoleleder, David Wullf-Andersen pr. 1/8-´18.
* **Normering og ressourcer og dagens opbygning/skema.**

Der er styr på normering og resurser. Der bliver meldt teamfordeling ud i et sommerbrev til forældre i næste uge. Der er god ro på til kommende skoleår både i personalet og i forhold til resurser.

* **Skolebestyrelsens indsatsområder: Kommunikation og formidling af pædagogik og undervisning m.m. fra team til forældre.**

Der er forskel fra team til team hvordan kommunikationen er. Skolebestyrelsen drøfter i hvilken grad man ønsker kommunikationen skal være.

Der er et ønske om at der fx er billeddokumentation fra ture. Det har man oplevet i A og i mindre grad i B.

Det er vigtigt at lejrskole mv. bliver meldt ud i god tid. Skolebestyrelsen efterlyser også kommunikation fra teamet omkring lærerskift, elevskift mv.

Skolebestyrelsen vil anbefale at skolebestyrelsen næste skoleår vil kigge på at udarbejde nogle principper for kommunikation.

* **Andet?**

1. **Orientering om Retningslinjer for klager om mobning sammenholdt med Antimobbestrategi**

Der er udarbejdet retningslinjer for klager om mobning. Retningslinjerne blev fremlagt for skolebestyrelsen.

1. **Evaluering og opsamling af Årsmødet i april:**

**Ny Skolebestyrelse – medlemmer valgt ind + eksternt medlem**

Helle Søgaard, mor til Oliver Søgaard er nyvalgt til skolebestyrelsen. Der kommer også et eksternt medlem: Stefan Wilkens der er lokal Skellerupborger. De tiltræder den 1/8- 2018

* **Evaluering af koncept og af oplægsholder**

Formanden er begejstret for at personalet også var med til oplægget med Lola Jensen inden årsmødet.

Skolebestyrelsen er enig om at det var et godt oplæg. Skolebestyrelsen vil gerne have skolelederen til at prioritere (økonomisk) det at have en oplægsholder.

Kort snak om ideen om at være synlig som skolebestyrelse: En idé kunne være, at lave en forældrecafe med skolebestyrelsesmedlemmerne som værter.

En anden idé kunne være et forældrebrev med billede af skolebestyrelsen.

Skolebestyrelsen er enige om at arrangementet er godt til at synliggøre bestyrelsen.

1. **Dato for første skolebestyrelsesmøde fastlægges**

22. august kl. 16.30. (Der er et ønske om at møderne bliver holdt i lige uger) - Det er planen med 6 ordinære møder og en temadag.

1. **Orientering om dato for kursus i Skolebestyrelsesarbejdet**

Kommunen har inviteret til kursus for skolebestyrelsesarbejdet. Det er mandag den 24. sep. kl. 17.15 - kl. 21.00. Formanden opfordrer så mange som muligt til at deltage.

1. **Åben Hus for Skellerup by – idéudveksling og beslutning om deltagere- datoen er lørdag den 1. september**

**Det bliver fra kl. 10 - kl. 13.00**

Fremvisning af skolen for lokale (Skellerupborgere). Der skal ikke være elever og personale. Skolebestyrelsesmedlemmerne opfordres til at deltage. Ledelsen af skolen deltager.

1. **Elevrådet – opsamling på Skolemælk og deres idé om skolefester**

Skolemælk: Det kører, der er pt 7 elever der har bestilt.

Skolefester: Skolelederen fortæller at personalet er ikke opsat på det i den form der er foreslået. (Sodavandsdiskotek med DJ i hallen)

Formanden foreslår det i en lidt anden form fx afdelingsvis med fællesspisning. Skolebestyrelsen taler om forskellige former.

Rikke tager skolebestyrelsens input med videre hos personalet.

1. **Evt.**

Indvielse af smedjen var en succes

Kort orientering om fondsansøgninger

* **Sommerfrokost**
* **Over og se det nye hus – Miguel viser rundt ☺**

**Punkter til næste møde:**

* Principper for kommunikation.
* Årshjul
* Møderække inklusiv temadag

Venlig hilsen

Bente Brandstrup og Miguel Svane